**Matthias Kyburz** (s. 1990) on sveitsiläinen suunnistaja. Hän on voittanut seitsemän maailmanmestaruutta, joista viisi on henkilökohtaisilta matkoilta. Euroopan-mestaruuksia hänellä on seitsemän. Maailmancupin kokonaiskilpailun hän on voittanut vuosina 2012, 2013, 2016, 2017 ja 2018. Seuratasolla hän edustaa sveitsiläistä OLK Fricktalia.

Nuorten MM-kilpailuissa Kyburz voitti Göteborgissa 2008 pitkän matkan pronssia sekä San Marinossa 2009 sprinttikultaa ja viestihopeaa. Vuoden 2010 kisoissa Aalborgissa hän oli vielä pitkällä matkalla pronssilla.

Kyburz voitti kesäkuussa 2011 maailmancupin sekä samalla Nordic Orienteering Tourin ensimmäisen osakilpailun Porvoossa. Sprinttimatkoilla käydyssä kilpailussa sveitsiläiset voittivat viitoisvoiton. Vuonna 2012 Kyburz voitti neljä maailmancupin osakilpailua sekä kokonaiskilpailun.

Aikuisten MM-kilpailuissa Kyburz kilpaili ensimmäisen kerran Savoiessa 2011 sijoittuen sprintissä 20:nneksi. Falunin EM-kilpailuissa 2012 hän voitti kultaa viestissä sekä sijoittui sprintissä kuudenneksi ja pitkällä matkalla 17:nneksi. Saman vuoden MM-kilpailuissa Lausannessa hän voitti kultaa sprintissä ja sijoittui 19:nneksi pitkällä matkalla. Sotkamon MM-kilpailuissa 2013 Kyburz sijoittui keskimatkalla ja viestissä neljänneksi sekä sprintissä viidenneksi.

Vuoden 2014 EM-kilpailuissa Palmelassa Kyburz oli sprintissä viides ja pitkällä matkalla kolmastoista. Saman vuoden MM-kilpailuissa Trentinossa hän voitti kultaa sprinttiviestissä ja hopeaa perinteisessä viestissä sekä sijoittui viidenneksi niin sprintissä kuin pitkällä matkallakin. Invernessin MM-kilpailuissa 2015 Kyburz voitti kultaa viestissä sekä sijoittui neljänneksi sprinttiviestissä, kuudenneksi pitkällä matkalla ja 40:nneksi keskimatkalla. Jeseníkin EM-kilpailuissa 2016 hän voitti kultaa sprintissä ja keskimatkalla sekä sijoittui viidenneksi viestissä ja seitsemänneksi pitkällä matkalla. Saman vuoden MM-kilpailuissa Strömstadissa hän voitti kultaa keskimatkalla, saavutti hopeaa sprintissä ja viestissä sekä sijoittui seitsemänneksi pitkällä matkalla. Tarton MM-kilpailuissa 2017 hän sijoittui neljänneksi sprintissä, viidenneksi viestissä, kymmenenneksi keskimatkalla ja tuli hylätyksi pitkällä matkalla. Ticinon EM-kilpailuissa 2018 Kyburz voitti sprintin ja keskimatkan ja tuli pitkällä matkalla ja viestissä toiseksi. Riian MM-kilpailuissa 2018 Kyburz saavutti viestissä hopeaa sekä sijoittui keskimatkalla neljänneksi, sprintissä viidenneksi ja pitkällä matkalla kahdeksanneksi. Neuchâtelin EM-kilpailuissa 2021 hän voitti pudotussprintin ja oli mukana voittaneessa sprinttiviestijoukkueessa. Doksyn MM-kilpailuissa 2021 Kyburz voitti keskimatkan maailmanmestaruuden. Viestissä hän saavutti pronssia. Pitkällä matkalla hän saavutti hopeaa.  Tanskan maailmanmestaruuskilpailuissa 2022 Kyburz voitti pudotussprintin. Vuoden 2022 EM-kilpailuissa Kyburz oli kolmanneksi tulleessa Sveitsin viestijoukkueessa. Flims Flaaxin MM-kilpailuissa 2023 Kyburz saavutti keskimatkalla maailmanmestaruuden ja pitkällä matkalla hopeaa. Hän saavutti maailmanmestaruuden myös Sveitsin viestijoukkueessa.

Lähteet
-------

1. 1 2  Matthias Kyburz *swiss-orienteering.ch*. Swiss Orienteering. Viitattu 16.6.2011. (saksaksi)
2. 1 2 3 4  Profile: Matthias Kyburz *runners.worldofo.com*. World Of O Runners. Viitattu 16.6.2011. (englanniksi)
3. ↑  Sveitsiläisten näytös, Mats Haldin 15:s *YLE Urheilu*.  16.6.2011. Yleisradio Oy. Viitattu 16.6.2011.
4. ↑  IOF Eventor - Official results for Sprint final *eventor.orienteering.org*. Viitattu 3.11.2018. (englanniksi)
5. ↑  IOF Eventor - Official results for Middle final *eventor.orienteering.org*. Viitattu 13.5.2018. (englanniksi)
6. ↑  IOF Eventor - Official results for Relay *eventor.orienteering.org*. Viitattu 13.5.2018. (englanniksi)
7. ↑  IOF Eventor - Official results for Long *eventor.orienteering.org*. Viitattu 13.5.2018. (englanniksi)
8. ↑  World Orienteering Championships 2018 Relay (pdf) *woc2018.lv*.  9.8.2018.  Arkistoitu 9.8.2018. Viitattu 10.8.2018. (englanniksi)
9. ↑  World Orienteering Championships 2018 Middle (pdf) *woc2018.lv*.  7.8.2018.  Arkistoitu 7.8.2018. Viitattu 7.8.2018. (englanniksi)
10. ↑  World Orienteering Championships 2018 Sprint Final (pdf) *woc2018.lv*.  4.8.2018.  Arkistoitu 4.8.2018. Viitattu 5.8.2018. (englanniksi)
11. ↑  World Orienteering Championships 2018 Long (pdf) *woc2018.lv*.  11.8.2018.  Arkistoitu 11.8.2018. Viitattu 12.8.2018. (englanniksi)
12. ↑  IOF Eventor - Matthias Kyburz *eventor.orienteering.org*. Viitattu 20.5.2021. (englanniksi)
13. ↑
14. ↑
15. ↑
16. ↑  IOF Eventor - Matthias Kyburz *eventor.orienteering.org*. Viitattu 1.7.2022. (englanniksi)
17. ↑  Hytönen, Juho-Veikko: Mitalisijat karkasivat suomalaisilta EM-viesteissä | *www.suunnistusliitto.fi*. Viitattu 8.8.2022.
18. ↑
19. ↑
20. ↑

  


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |